4 haarstyle wat jou jonger laat lyk | SARIE
4 haarstyle wat jou jonger laat lyk	deur Monica Pienaar
Soms is ’n eenvoudige haarstyl-verandering al wat nodig is om jou gesig jare jonger te laat lyk en jou voorkoms op te kikker. Kyk net na dié bekendes – hoewel elke styl skitter in eie reg, wys dit ook hoe ’n klein verandering ’n groot verskil kan maak.
Dié parfuum is jou wapen van verleiding
1. Stywe opstyl vs. losgetrekte opstyl
Hoewel ’n stywe opstyl formeel en elegant lyk, kan dit jou ook ouer laat lyk. Trek bloot jou opstyl hier en daar effens los vir ’n glansryke aandvoorkoms wat ingeleef en jeugdig lyk.
Ster-inspirasie: Charlize Theron
2. Perfekte, ewe groot krulle vs. oneweredige golwe
Wanneer jy jou hare tuis krul, wissel die grootte van jou krulle af en krap ná die tyd die krulle liggies deurmekaar. Dit skep ’n gemaklike, moeitelose voorkoms.
Ster-inspirasie: Kate Winslet
3. Eenkleurig vs. multi-dimensionele kleur
Pleks daarvan om jou hare een skakering te kleur, laat jou haarstilis ligte, fyn sonstrepies in jou hare “verf” om dit ’n songoue glans te gee wat nie te veel afwyk van jou natuurlike haarkleur (babylights) nie. Dit skep ’n natuurlike multi-dimensionele voorkoms soortgelyk aan die goue en blonde sonstrepies waarmee jong kinders ná ’n seevakansie pronk.
Ster-inspirasie: Drew Barrymore
4. Kort hare vs. oneweredige pixie-styl
Laat sny jou hare kort agter en hou die hare wat rondom jou gesig val langer. Die oneweredige lengte gee die styl ’n vars en moderne voorkoms.
Ster-inspirasie: Kris Jenner
Is jy veilig op die internet?
Dis Maandag en jy’s gereed om ’n nuwe week in die oë te staar! Maar jou vaal en moeë gelaat vertel ’n ander storie … ’n Mooi, gesonde vel kom nie oornag nie, maar soms, veral ná ’n propvol naweek …